CELEX: 62009CN0111
Language: lt
Date: 2009-03-23 00:00:00
Title: Byla C-111/09: 2009 m. kovo 23 d. Okresní Soud v Chebu (Čekijos Respublika) pateiktas prašymas priimti prejudicinį sprendimą byloje Česká podnikatelská pojišt’ovna, a.s., Vienna Insurance Group prieš Michal Bílas

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/25
            
         2009 m. kovo 23 d. Okresní Soud v Chebu (Čekijos Respublika) pateiktas prašymas priimti prejudicinį sprendimą byloje Česká podnikatelská pojišt’ovna, a.s., Vienna Insurance Group prieš Michal Bílas
   (Byla C-111/09)
   2009/C 141/45
   Proceso kalba: čekų
   
      Prašymą priimti prejudicinį sprendimą pateikęs teismas
   
   Okresní Soud v Chebu
   
      Šalys pagrindinėje byloje
   
   
      Ieškovė: Česká podnikatelská pojišt’ovna, a.s., Vienna Insurance Group
   
      Atsakovas: Michal Bílas
   
      Prejudiciniai klausimai
   
   
               1.
            
            
               Ar 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) (toliau — reglamentas) 26 straipsnį reikia aiškinti taip, kad jis neleidžia teismui tikrinti savo tarptautinės jurisdikcijos tuo atveju, kai atsakovas dalyvauja procese, net jei pagal reglamento 3 skirsnį byla patenka į privalomosios jurisdikcijos taisyklių taikymo sritį, o ieškinys pareikštas jų nesilaikius?
            
         
               2.
            
            
               Ar tai, kad atsakovas dalyvauja procese, gali pagrįsti tarptautinę teismo jurisdikciją reglamento 24 straipsnio prasme, net jei pagal reglamento 3 skirsnį bylai taikomos privalomosios jurisdikcijos taisyklės, o ieškinys pareikštas jų nesilaikius?
            
         
               3.
            
            
               Neigiamai atsakius į 2 klausimą, ar aplinkybę, kad atsakovas dalyvauja procese teisme, kuris kitu atveju pagal reglamentą neturi jurisdikcijos draudimo bylose, galima laikyti susitarimu dėl jurisdikcijos reglamento 13 straipsnio 1 dalies prasme?
            
         
      (1)  OL 2001 L 12, 2001 1 16, p. 1 (2004 m. specialusis leidimas lietuvių k.,19 sk., 4 t., p. 42).